ai4bharat/Pralekha huggingface dataset:
ആഭ്യന്തരകാര്യ മന്ത്രാലയം
ഭാരതരത്ന ബാബാസാഹിബ് ഡോക്ടർ ബി ആർ അംബേദ്കറുടെ ചരമ ദിന വാർഷികത്തിൽ ആഭ്യന്തരമന്ത്രി ശ്രീ അമിത്ഷാ അദ്ദേഹത്തിന് ആദരാഞ്ജലികൾ അർപ്പിച്ചു
ഭാരതരത്ന ബാബാസാഹിബ് ഡോക്ടർ ബി ആർ അംബേദ്കറുടെചരമവാർഷികദിനത്തിൽ ആഭ്യന്തരമന്ത്രി ശ്രീ അമിത് ഷാ അദ്ദേഹത്തിന് ആദരാഞ്ജലികൾ അർപ്പിച്ചു.
ദീർഘവീക്ഷണത്തോടും സമഗ്രവുമായ ഒരു ഭരണഘടന രാജ്യത്തിന് സംഭാവന ചെയ്ത ബാബ സാഹിബിന്റെ ഓർമ്മകൾക്ക് മുൻപിൽ താൻ ശിരസ്സും നമിക്കുന്നതായി ശ്രീ അമിത് ഷാ ട്വിറ്ററിൽ കുറിച്ചു. രാജ്യത്തെ വികസനത്തിനും ഐശ്വര്യത്തിനും സമത്വത്തിനും വഴിതുറന്നത് ഈ ഭരണഘടന ആണെന്നും അദ്ദേഹം ഓർമ്മിപ്പിച്ചു.
ഡോക്ടർ അംബേദ്കറുടെ പാത പിന്തുടർന്ന് കൊണ്ട്, ദശാബ്ദങ്ങളായി രാജ്യത്തെ വികസന പ്രവർത്തനങ്ങളിൽ നിന്നും ഒഴിവാക്കപ്പെട്ടിരുന്ന വിഭാഗങ്ങളുടെ ഉന്നമനത്തിനും ക്ഷേമത്തിനുമായി പ്രവർത്തിക്കാൻ മോദി ഭരണകൂടം പ്രതിജ്ഞാബദ്ധമാണെന്ന് അദ്ദേഹം വ്യക്തമാക്കി
പ്രധാനമന്ത്രിയുടെ ഓഫീസ്
ബിജു പട്നായിക്കിന്റെ ജന്മവാർഷിക ദിനത്തിൽ പ്രധാനമന്ത്രി ആദരാഞ്ജലി അർപ്പിച്ചു
പ്രധാനമന്ത്രി ശ്രീ നരേന്ദ്ര മോദി ബിജു പട്നായിക്കിന്റെ ജന്മവാർഷിക ദിനത്തിൽ അദ്ദേഹത്തിന് ആദരാഞ്ജലി അർപ്പിച്ചു.
("ബിജു ബാബുവിന്റെ ജന്മദിനത്തിൽ അദ്ദേഹത്തിന് ശ്രദ്ധാഞ്ജലി . ഇന്ത്യയെക്കുറിച്ചുള്ള അദ്ദേഹത്തിന്റെ ഭാവിസംബന്ധിയായ കാഴ്ചപ്പാട്, മനുഷ്യ ശാക്തീകരണത്തിനും സാമൂഹിക നീതിക്കുംഅദ്ദേഹം നൽകിയ ഊന്നൽ എല്ലാവരേയും പ്രചോദിപ്പിക്കുന്നു. ഒഡീഷയുടെ പുരോഗതിക്കായി അദ്ദേഹം നടത്തിയ ശ്രമങ്ങളിൽ രാഷ്ട്രം അഭിമാനിക്കുന്നു .
പ്രധാനമന്ത്രിയുടെ ഓഫീസ്
നാസ്കോം ടെക്നോളജി ലീഡര്ഷിപ്പ് ഫോറത്തെ പ്രധാനമന്ത്രി അഭിസംബോധന ചെയ്യും.
പ്രധാനമന്ത്രി ശ്രീ നരേന്ദ്ര മോദി നാസ്കോം ടെക്നോളജി ആന്റ് ലീഡര്ഷിപ്പ് ഫോറത്തെ  ബുധനാഴ്ചത്തെ  ഉച്ചയ്ക്ക് 12:30 ന് വീഡിയോ കോണ്ഫറന്സിംഗിലൂടെ അഭിസംബോധന ചെയ്യും.
എന്ടിഎല്എഫിനെക്കുറിച്ച്
 പ്രധാന പരിപാടിയാണിത്. 'ഭാവിയെ മെച്ചപ്പെട്ട സാധാരണ നിലയിലേക്ക് രൂപപ്പെടുത്തുക' എന്നതാണ് ഈ വര്ഷത്തെ പ്രമേയം. 30 ലധികം രാജ്യങ്ങളില് നിന്നുള്ള 1600 ഓളം പേര് പങ്കെടുക്കും. മൂന്ന് ദിവസത്തെ ചര്ച്ചയില് 30 ലധികം ഉല്പ്പന്നങ്ങള് പ്രദര്ശിപ്പിക്കും.
പ്രത്യേക സേവനങ്ങളും ഫീച്ചറുകളും
ടെലികമ്മ്യൂണിക്കേഷൻസ് വകുപ്പിൻറെ കേരള ഘടകത്തിന് പുതിയ മേധാവി
ശ്രീ വിനോദ് പി. എബ്രഹാം ITS, ടെലികമ്മ്യൂണിക്കേഷൻസ് വകുപ്പിൻറെ കേരള LSA യുടെ തലവനായി എറണാകുളത്ത് ചുമതലയേറ്റു. REC -ൽ നിന്ന് ഇലക്ട്രോണിക്സ് & ടെലികമ്മ്യൂണിക്കേഷൻസ് ബിരുദധാരിയായ അദ്ദേഹം, ഇന്ത്യൻ ടെലികമ്മ്യൂണിക്കേഷൻ സർവീസ്സിലെ 1985 ബാച്ച് ഉദ്യോഗസ്ഥൻ ആണ്.
ഇന്ത്യയിൽ വിവിധ ടെലികോം സർക്കിളുകളിൽ, വ്യത്യസ്ത വിഭാഗങ്ങളിലായി ഏകദേശം 35 വർഷത്തെ വിജയകരമായ അനുഭവസമ്പത്തുണ്ട്.
BSNL ആന്ധ്രാപ്രദേശ് സർക്കിളിലെ ചീഫ് ജനറൽ മാനേജരായി പ്രവർത്തിച്ചു വരികയായിരുന്നു അദ്ദേഹം. BSNL കേരള സർക്കിളിലെ മൊബൈൽ സർവീസസ് & ഓപ്പറേഷൻസ്ൻറെ ജനറൽ മാനേജർ ആയും പ്രവർത്തിച്ചിട്ടുണ്ട്. ടെലികമ്മ്യൂണിക്കേഷൻ, ഐടി രംഗങ്ങളിലെ നൂതന സാങ്കേതികവിദ്യകളിലും മറ്റും വൈദഗ്ധ്യമുള്ള അറിയപ്പെടുന്ന ഒരു ടെക്നോക്രാറ്റാണ് അദ്ദേഹം.
ആരോഗ്യ, കുടുംബക്ഷേമ മന്ത്രാലയം
മാതൃമരണ അനുപാതത്തിൽ ഗണ്യമായ കുറവ്
എംഎംആർ 2014-16ലെ 130ൽ നിന്ന് 2018-20ൽ ഒരു ലക്ഷത്തിന് 97 ആയി കുറഞ്ഞു: ഡോ. മൻസുഖ് മാണ്ഡവ്യ
ന്യൂ ഡൽഹി: നവംബർ 29, 2022
ഒരു പുതിയ നാഴികക്കല്ല് സൃഷ്ടിച്ചുകൊണ്ട്, രാജ്യത്ത് മാതൃമരണ അനുപാതത്തിൽ  ഗണ്യമായ കുറവുണ്ടായി. മാതൃമരണ അനുപാതം  2014-16-ൽ ഒരു ലക്ഷത്തിന് 130 ആയിരുന്നത് 2018-20-ൽ 97 ആയി കുറഞ്ഞു.
സാമ്പിൾ രജിസ്ട്രേഷൻ സിസ്റ്റത്തിൽ നിന്ന്  ലഭിച്ച സ്ഥിതിവിവരക്കണക്കുകൾ പ്രകാരം, രാജ്യത്ത് 2014-2016-ൽ 130, 2015-17-ൽ 122, 2016-18-ൽ 113, 2017-19-ൽ 103, 2018-20-ൽ 97എന്നിങ്ങനെ എംഎംആറിൽ ക്രമാനുഗതമായ നിരക്കിൽ കുറവുണ്ടായി.
ഇതോടെ, ഒരു ലക്ഷത്തിന് നൂറിൽ താഴെ എംഎംആർ എന്ന ദേശീയ ആരോഗ്യ നയം  ലക്ഷ്യം കൈവരിക്കാൻ ഇന്ത്യയ്ക്ക് സാധിച്ചു. കൂടാതെ, 2030-ഓടെ ഒരു ലക്ഷത്തിന് 70 ൽ താഴെ എന്ന എസ്ഡിജി ലക്ഷ്യം കൈവരിക്കാനുള്ള പാതയിലുമാണ്.
സുസ്ഥിര വികസന ലക്ഷ്യം  നേടിയ സംസ്ഥാനങ്ങളുടെ എണ്ണം ആറിൽ നിന്ന് എട്ടായി ഉയർന്ന് പുരോഗതി നേടി. പട്ടികയിൽ കേരളമാണ് ഒന്നാമത് . തൊട്ടുപിന്നാലെ മഹാരാഷ്ട്ര , തെലങ്കാന  ആന്ധ്രാപ്രദേശ് , തമിഴ്നാട് , ജാർഖണ്ഡ് , ഗുജറാത്ത് , കർണാടക  എന്നീ സംസ്ഥാനങ്ങൾ ആണ്.
(
ആഭ്യന്തരകാര്യ മന്ത്രാലയം
രാഷ്ട്രീയ ഏകതാ ദിവസമായ ഇന്ന് ന്യൂദൽഹിയിലെ സർദാർ പട്ടേൽ ചൗക്കിൽ പ്രത്യേക പരിപാടി നടന്നു
രാഷ്ട്രീയ ഏകതാ ദിവസമായ ഇന്ന്, ന്യൂഡൽഹിയിലെ സർദാർ പട്ടേൽ ചൗക്കിൽ പ്രത്യേക പരിപാടി സംഘടിപ്പിച്ചു. ചടങ്ങിൽ രാഷ്ട്രപതി ശ്രീ രാംനാഥ് കോവിന്ദ്, ഉപരാഷ്ട്രപതി ശ്രീ. എം വെങ്കയ്യനായിഡു, കേന്ദ്രമന്ത്രി ശ്രീ അമിത് ഷാ, ഡൽഹി ലഫ്റ്റനന്റ് ഗവർണ്ണർ ശ്രീ അനിൽ ബൈജൽ തുടങ്ങിയവർ ഇന്ത്യയുടെ 'ഉരുക്കുമനുഷ്യൻ' സർദാർ വല്ലഭായി പട്ടേലിന്റെ പ്രതിമയ്ക്ക് മുന്നിൽ പുഷ്പാഞ്ജലി അർപ്പിച്ചു.
സർദാർ പട്ടേലിന്റെ ഉരുക്കു പോലെ ദൃഢമായ നേതൃപാടവം, രാജ്യസ്നേഹം, സമർപ്പണം എന്നിവ നമ്മെ ഇനിയും നയിക്കുമെന്ന് കേന്ദ്രമന്ത്രി ശ്രീ അമിത്ഷാ അഭിപ്രായപ്പെട്ടു. മഹാനായ രാജ്യ സ്നേഹിക്ക്, കൃതജ്ഞതയുള്ള ഒരു ജനതയുടെ പേരിൽ എല്ലാ ആദരവും അർപ്പിക്കുന്നതായി ശ്രീ അമിത് ഷാ പറഞ്ഞു. പിന്നീട് രാഷ്ട്രീയ ഏകതാ ദിവസ് പ്രതിജ്ഞ അദ്ദേഹം ജനങ്ങൾക്ക് ചൊല്ലിക്കൊടുത്തു.
പ്രത്യേക സേവനങ്ങളും ഫീച്ചറുകളും
കോഴിക്കോടിൽ പുതിയ റീജിയണല് പാസ്പോര്ട്ട് ഓഫീസര് ചുമതലയേറ്റു
കോഴിക്കോട്: ഒക്ടോബർ 3, 2023
കോഴിക്കോട് റീജിയണൽ പാസ്പോർട്ട് ഓഫീസിന്റെ  പുതിയ മേധാവിയായി ശ്രീ അരുൺമോഹൻ കെ ഇന്ന് ചുമതലയേറ്റു. 2022 ഡിസംബർ മുതൽ കോഴിക്കോട് ആർപിഒയിൽ ഡെപ്യൂട്ടി പാസ്പോർട്ട് ഓഫീസറായി സേവനം അനുഷ്ഠിച്ചുവരുന്നു.
ഇന്ത്യൻ ഇൻഫർമേഷൻ സർവീസ്  2014 ബാച്ച് ഉദ്യോഗസ്ഥനായ അദ്ദേഹം നേരത്തെ ന്യൂ ഡൽഹിയിലെ ആകാശവാണി ന്യൂസ് സർവീസസ് ഡിവിഷനിൽ ഡെപ്യൂട്ടി ഡയറക്ടറായി സേവനം അനുഷ്ഠിച്ചിട്ടുണ്ട്. പ്രസ് ഇൻഫർമേഷൻ ബ്യൂറോയിലും, പബ്ലിക്കേഷൻസ് ഡിവിഷനിലും, കേന്ദ്ര വാർത്ത വിതരണ പ്രക്ഷേപണ മന്ത്രാലയത്തിന് കീഴിലുള്ള മറ്റ് വകുപ്പുകളിലും അദ്ദേഹം പ്രവർത്തിച്ചിട്ടുണ്ട്.
പാസ്പോര്ട്ടും അനുബന്ധ സേവനങ്ങളും സമയബന്ധിതമായും സുതാര്യമായും സൗകര്യപ്രദമായ അന്തരീക്ഷത്തിലും പൗരന്മാര്ക്ക് എത്തിക്കുന്നതിനുള്ള വിദേശകാര്യ മന്ത്രാലയത്തിന്റെ കാഴ്ചപ്പാട് കൂടുതല് ശക്തിപ്പെടുത്തുന്നതിനുള്ള പ്രതിജ്ഞാബദ്ധത ചുമതലയേറ്റ ശേഷം ശ്രീ അരുൺമോഹൻ പ്രകടിപ്പിച്ചു.
2008 ബാച്ച് ഐഇഎസ് ഉദ്യോഗസ്ഥനായ ശ്രീ റഹീസിൽ നിന്നാണ് ശ്രീ അരുൺമോഹൻ ചുമതലയേറ്റത്. മലപ്പുറം, കോഴിക്കോട്, വയനാട്, കണ്ണൂർ, കാസർഗോഡ് ജില്ലകളും കേന്ദ്രഭരണ പ്രദേശമായ മാഹിയും കോഴിക്കോട് ആർപിഒയുടെ അധികാരപരിധിയിലാണ്.
PIB Headquarters
ഇസിഎച്ച്എസ് മെഡിക്കല് കോളേജ് പോളിക്ലിനിക്ക് പുതിയ കെട്ടിടത്തില് പ്രവര്ത്തനം തുടങ്ങി
തിരുവനന്തപുരം ഉളളൂര് പ്രശാന്ത് നഗറില് പ്രതിരോധ മന്ത്രാലയത്തിന് കീഴില് പ്രവര്ത്തിച്ചിരുന്ന ഇസിഎച്ച്എസ് മെഡിക്കല്കോളേജ് പോളിക്ലിനിക്ക് കോട്ടമുക്കില് പോസ്റ്റാഫീസിനടുത്തുള്ള പുതിയ കെട്ടിടത്തില് ഇന്നു മുതല്  പ്രവര്ത്തനം ആരംഭിച്ചു. കോട്ടമുക്ക് പോളിക്ലിനിക്കില് നടന്ന ലളിതമായ ചടങ്ങില് തിരുവനന്തപുരം മിലിട്ടറി സ്റ്റേഷന് കമാന്ഡര് ബ്രിഗേഡിയര് മൈക്കിള്.എ.ജെ.ഫെര്ണാണ്ടസ് നിലവിളക്ക് കൊളുത്തി ഉദ്ഘാടനം നിര്വ്വഹിച്ചു. ചടങ്ങില് റിട്ട. ലഫ്റ്റനന്റ് ജനറല് തോമസ് മാത്യു, ശ്രീമതി. പേള് ഫിയോന ഫെര്ണാണ്ടസ്, പാങ്ങോട് മിലിട്ടറി ക്യാമ്പിലെ സൈനിക ഉദ്യോഗസ്ഥര്, മൂന്നു സേനാ വിഭാഗങ്ങളില് നിന്നുളള വിമുക്ത ഭടന്മാര് എന്നിവരും പങ്കെടുത്തു. വിമുക്തഭടന്മാര്ക്കായി കേന്ദ്ര സര്ക്കാരും, പാങ്ങോട് സ്റ്റേഷന് ഹെഡ്ക്വാര്ട്ടേഴ്സും നടത്തുന്ന ക്ഷേമ പദ്ധതികളെക്കുറിച്ച് സ്റ്റേഷന് കമാന്ഡര് സംസാരിച്ചു. വിമുക്തഭടന്മാര്ക്ക് ആവശ്യമായ വിവരങ്ങളടങ്ങിയ പേഷ്യന്റ് കെയര് ബുക്ക് സ്റ്റേഷന് കമാന്ഡര് ചടങ്ങില് പ്രകാശനം ചെയ്തു. ഇസിഎച്ച്എസ് പോളിക്ലിനിക്കില് പുതുതായി ഒരുക്കിയിട്ടുളള സൗകര്യങ്ങളെക്കുറിച്ച് ഓഫീസര്-ഇന്-ചാര്ജ്ജ് കേണല് ചന്ദ്രമോഹനനും, സ്റ്റാഫ് അംഗങ്ങളും വിശദീകരിച്ചു. വിമുക്തഭടന്മാര്ക്കായി 2003 മുതല് ആരംഭിച്ച ആരോഗ്യ ഇന്ഷുറന്സ് പദ്ധതിയാണ് ഇസിഎച്ച്എസ് സ്കീം. ഈ പദ്ധതി പ്രകാരം പൂര്വ്വ സൈനികര്ക്കും, സൈനിക വിധവമാര്ക്കും അവരുടെ ആശ്രിതര്ക്കും പോളിക്ലിനിക്കില് ചികിത്സാ സൗകര്യം നല്കി വരുന്നു.
(Visitor Counter : 18
ആരോഗ്യ, കുടുംബക്ഷേമ മന്ത്രാലയം
ലോകാരോഗ്യ സംഘടനയുടെ ലോക മലേറിയ റിപ്പോർട്ട് 2020: രോഗവ്യാപനം കുറയ്ക്കുന്നതിൽ ഇന്ത്യ തുടർച്ചയായി നിർണായക പുരോഗതി നേടി
,2018 ൽ 27.6 ശതമാനവും 2019ൽ 18.4 ശതമാനവും കുറഞ്ഞു.
പ്രാദേശിക അടിസ്ഥാനത്തിലും രോഗവ്യാപന നിരക്കിൽ ഇന്ത്യയിലാണ് ഏറ്റവും കുറവ് രേഖപ്പെടുത്തിയത്.. 2000 മുതൽ 2019 വരെയുള്ള കാലയളവിൽ, രോഗികളുടെ എണ്ണം 71.8%വും,മരണം 73.9%വും കുറഞ്ഞു.
2000 മുതൽ 2019 വരെയുള്ള കാലയളവിൽ, രോഗബാധ നിരക്ക് 83.4% വും,മരണ നിരക്ക് 92 ശതമാനവും കുറഞ്ഞു . ഇതിലൂടെ സഹസ്രാബ്ദ വികസന ലക്ഷ്യങ്ങളിലെ ആറാമത് ലക്ഷ്യം കൈവരിക്കാനായി.
മലേറിയ കേസുകളുടെ എണ്ണം ഓരോ വർഷവും കുറഞ്ഞുവരുന്നതായി കാണാം. രോഗ ബാധിതരുടെ എണ്ണവും മരണവും, 2019 ൽ  യഥാക്രമം 21.27% വും,20% വും ആയി കുറഞ്ഞു. 2018 ൽ 4,29,928 കേസുകളും, 96 മരണങ്ങളുമാണ് റിപ്പോർട്ട് ചെയ്തിരുന്നത്.2020 ഒക്ടോബർ വരെ രേഖപ്പെടുത്തിയ ആകെ മലേറിയ കേസുകളുടെ എണ്ണം 2019ൽ  സമാന കാലയളവിനെക്കാൾ,45.02% കുറവാണ്.
മന്ത്രിസഭ
സംയുക്തമായി തപാല് സ്റ്റാംപ് പുറത്തിറക്കാന് ഇന്ത്യയും അര്മേനിയയും ഒപ്പുവെച്ച കരാറിന് മന്ത്രിസഭയുടെ അനുമതി
സംയുക്തമായി തപാല് സ്റ്റാംപ് പുറത്തിറക്കാനായി ഇന്ത്യയും അര്മേനിയയും തമ്മിലുള്ള കരാര് സംബന്ധിച്ച വിശദാംശങ്ങള് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭാ യോഗം മുന്പാകെ അവതരിപ്പിക്കപ്പെട്ടു. 2018 ജൂണിലായിരുന്നു കരാര് ഒപ്പുവെച്ചത്.
 ഡാന്സ് എന്ന പ്രമേയത്തെ അടിസ്ഥാനമാക്കി സംയുക്തമായി തപാല് സ്റ്റാംപുകള് പുറത്തിറക്കാന് ധാരണയിലെത്തി. 2018 ഓഗസ്റ്റില് സംയുക്ത സ്റ്റാംപുകള് പുറത്തിറക്കപ്പെട്ടു. ഇന്ത്യയില്നിന്നുള്ള 'മണിപ്പൂരി ഡാന്സും' അര്മേനിയയിലെ 'ഹൊവാര്ക്ക് ഡാന്സും' ആണ് സ്മാരക തപാല് സ്റ്റാംപില് മുദ്രണം ചെയ്തിരിക്കുന്നത്.
AKA MRD - 892
പ്രധാനമന്ത്രിയുടെ ഓഫീസ്
ഹിരോഷിമയിൽ മഹാത്മാഗാന്ധി പ്രതിഷ്ഠ പ്രധാനമന്ത്രി അനാച്ഛാദനം ചെയ്തു
പ്രധാനമന്ത്രി ശ്രീ നരേന്ദ്ര മോദി 2023 മെയ് 20 ന് ജപ്പാനിലെ ഹിരോഷിമയിൽ മഹാത്മാഗാന്ധിയുടെ പ്രതിമ അനാച്ഛാദനം ചെയ്തു.
അനാച്ഛാദന ചടങ്ങിൽ പങ്കെടുത്ത പ്രമുഖരിൽ പ്രധാനമന്ത്രിയുടെ പ്രത്യേക ഉപദേഷ്ടാവും പാർലമെന്റ് അംഗവുമായ ഹിരോഷിമ സിറ്റി മേയർ ശ്രീ. കസുമി മാറ്റ്സുയി; ഹിരോഷിമ സിറ്റി അസംബ്ലിയുടെ സ്പീക്കർ തത്സുനോരി മൊട്ടാനി, ഹിരോഷിമയിൽ നിന്നുള്ള പാർലമെന്റ് അംഗങ്ങൾ മുതിർന്ന ഗവണ്മെന്റ് ഉദ്യോഗസ്ഥർ , ഇന്ത്യൻ സമൂഹത്തിലെ അംഗങ്ങൾ; ജപ്പാനിലെ മഹാത്മാഗാന്ധിയുടെ അനുയായികൾ തുടങ്ങിയവർ ഉൾപ്പെടും .
2023 മെയ് 19 മുതൽ 21 വരെ നടക്കുന്ന ജി-7 ഉച്ചകോടിയോടനുബന്ധിച് പ്രധാനമന്ത്രിയുടെ സന്ദർശന വേളയിൽ ഇന്ത്യയും ജപ്പാനും തമ്മിലുള്ള സൗഹൃദത്തിന്റെയും ജനപ്രീതിയുടെയും പ്രതീകമായി ഹിരോഷിമ നഗരത്തിന് ഇന്ത്യൻ ഗവണ്മെന്റ് സമ്മാനിച്ചതാണ് മഹാത്മാഗാന്ധി പ്രതിമ .
42 ഇഞ്ച് ഉയരമുള്ള വെങ്കല പ്രതിമ നിർമ്മിച്ചത് പത്മഭൂഷൺ പുരസ്കാര ജേതാവായ ശ്രീറാം വഞ്ചി സുതാറാമാണ് . പ്രതിദിനം ആയിരക്കണക്കിന് ആളുകൾ - പ്രദേശവാസികളും വിനോദസഞ്ചാരികളും സന്ദർശിക്കുന്ന മോട്ടോയാസു നദിയോട് ചേർന്നുള്ള പ്രശസ്തമായ ക് എ-ബോംബ് ഡോമിന് സമീപമാണ് ഇത് സ്ഥാപിച്ചിട്ടുള്ളത് .
സമാധാനത്തിനും അഹിംസയ്ക്കും വേണ്ടിയുള്ള ഐക്യദാർഢ്യത്തിന്റെ അടയാളമായാണ് ഈ സ്ഥലം തിരഞ്ഞെടുത്തിരിക്കുന്നത്. മഹാത്മാഗാന്ധി തന്റെ ജീവിതം സമാധാനത്തിനും അഹിംസയ്ക്കും വേണ്ടി സമർപ്പിച്ചു. ലോകത്തെയും അതിന്റെ നേതാക്കളെയും പ്രചോദിപ്പിക്കുന്ന ഗാന്ധിജിയുടെ തത്വങ്ങളും ജീവിതവുമായി ഈ സ്ഥലം ശരിക്കും പ്രതിധ്വനിക്കുന്നു.
-ND-
(
പ്രധാനമന്ത്രിയുടെ ഓഫീസ്
പുരുഷന്മാരുടെ ട്രാപ്പ് വ്യക്തിഗത ഷൂട്ടിംഗ് ഇനത്തില് വെങ്കല മെഡല് നേടിയ ക്യനാന് ചെനായിയെ പ്രധാനമന്ത്രി പ്രകീര്ത്തിച്ചു
ഏഷ്യന് ഗെയിംസില് പുരുഷന്മാരുടെ ട്രാപ്പ് വ്യക്തിഗത ഷൂട്ടിംഗില് വെങ്കല മെഡല് നേടിയ ക്യനാന് ചെനായിയെ പ്രധാനമന്ത്രി ശ്രീ നരേന്ദ്ര മോദി പ്രശംസിച്ചു.
'' ക്യനാന് ചെനായിയുടെ വിജയത്തില് ആഹ്ളാദിക്കുന്നു. പുരുഷന്മാരുടെ ട്രാപ്പ് വ്യക്തിഗത ഷൂട്ടിംഗ് ഇനത്തില് അദ്ദേഹം വെങ്കല മെഡല് നേടി. മികച്ച വൈദഗ്ധ്യവും നിശ്ചയദാര്ഢ്യവും അദ്ദേഹം പ്രകടിപ്പിച്ചു. അദ്ദേഹത്തിന്റെ വിജയം, വളര്ന്നുവരുന്ന നിരവധി ഷൂട്ടര്മാരെ പ്രചോദിതരാക്കും'' പ്രധാനമന്ത്രി എക്സില് പോസ്റ്റ് ചെയ്തു
NS
(
സാംസ്കാരിക മന്ത്രാലയം
നേതാജി സുഭാഷ് ചന്ദ്ര ബോസിന്റെ 125 ആം ജന്മ വാർഷിക ആഘോഷങ്ങൾക്കായി പ്രധാനമന്ത്രി നേതൃത്വം നൽകുന്ന ഉന്നതതല സമിതിക്ക് രൂപം നൽകി
നേതാജി സുഭാഷ് ചന്ദ്ര ബോസിന്റെ 125 ആം ജന്മ വാർഷികം സമുചിതമായി ആഘോഷിക്കുന്നതിന്റെ ഭാഗമായി പ്രധാനമന്ത്രി ശ്രീ നരേന്ദ്ര മോദി നേതൃത്വം നൽകുന്ന ഉന്നതതല സമിതിക്ക് രൂപം നൽകി. ഇത് സംബന്ധിച്ച ഗസറ്റ് വിജ്ഞാപനം ഇന്ന് പുറത്തിറക്കി.
2021 ജനുവരി 23ന് ആരംഭിക്കുന്ന ഒരു വർഷം നീളുന്ന ആഘോഷ പരിപാടികൾക്ക് ഉന്നതതല സമിതി രൂപം നൽകും. പൗര പ്രമുഖർ, ചരിത്രകാരന്മാർ, ഗ്രന്ഥകർത്താക്കൾ, വിദഗ്ധർ, നേതാജി സുഭാഷ് ചന്ദ്രബോസിന്റെ കുടുംബാംഗങ്ങൾ, ആസാദ് ഹിന്ദ് ഫൗജ് -യുമായി ബന്ധപ്പെട്ട പ്രമുഖർ എന്നിവരടങ്ങുന്നതാണ് സമിതി. നേതാജിയും ആസാദ് ഹിന്ദ് ഫൗജ്-മായി ബന്ധപ്പെട്ട് ന്യൂഡൽഹി, കൽക്കട്ട തുടങ്ങി, ഇന്ത്യക്ക് അകത്തും പുറത്തും ഉള്ള സ്ഥലങ്ങളിലെ ആഘോഷപരിപാടികൾക്ക് സമിതി വേണ്ട നിർദ്ദേശങ്ങൾ നൽകും.
ഉന്നതതലസമിതിയുമായി ബന്ധപ്പെട്ട ഗസറ്റ് വിജ്ഞാപനത്തിനായി ഇവിടെ ക്ലിക് ചെയ്യുക:
http://egazette.nic.in/WriteReadData/2021/224300.pdf
(
മന്ത്രിസഭ
ഊര്ജക്ഷമതയിലും ഊര്ജസംരക്ഷണത്തിലും ഇന്ത്യയും ഫ്രാന്സും തമ്മിലുള്ള ധാരണാപത്രത്തിന് മന്ത്രിസഭയുടെ അനുമതി
ഊര്ജക്ഷമതയിലും ഊര്ജസംരക്ഷണത്തിലും ഇന്ത്യയും ഫ്രാന്സും തമ്മിലുള്ള ധാരണാപത്രം സംബന്ധിച്ചു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭാ യോഗം മുമ്പാകെ വിശദീകരിക്കപ്പെട്ടു. 2018 ഒക്ടോബര് 17നാണു ധാരണാപത്രം ഒപ്പുവെക്കപ്പെട്ടത്.
(പ്രധാന ഫലം: വിജ്ഞാനം കൈമാറലും സാങ്കേതിക സഹായത്തിന്റെ രൂപത്തിലുള്ള സഹകരണവും ഉള്പ്പെടുന്ന ശാസ്ത്രസാങ്കേതിക കരാറാണ് ഈ ധാരണാപത്രം. വര്ധിതമായ ഊര്ജക്ഷമതയുമായും ആവശ്യകത പരിപാലിക്കുന്നതുമായും ബന്ധപ്പെട്ട നയങ്ങളും പദ്ധതികളും സാങ്കേതിക വിദ്യകളും സംബന്ധിച്ച വിജ്ഞാന കൈമാറ്റവും സഹകരണവും മുന്നോട്ടുകൊണ്ടുപോകാന് ഇതു സഹായിക്കും.
നേട്ടങ്ങള്:
ഊര്ജക്ഷമതയെക്കുറിച്ച് ബോധവല്ക്കരണം സൃഷ്ടിക്കാന് ധാരണാപത്രം സഹായകമാകും. കാര്ബണ് ഡൈ ഓക്സൈഡ് പുറംതള്ളപ്പെടുന്നതു സംബന്ധിച്ച വിശദാംശങ്ങള് ശേഖരിക്കുന്നതിനും ഉപയോഗപ്പെടുത്തുന്നതിനും വിശകലനം ചെയ്യുന്നതിനും ആവശ്യമായ സാങ്കേതികവിദ്യ വികസിപ്പിക്കുന്നതിനു സഹായകമാവും. ഗവേഷണവും വികസനവും, ഊര്ജക്ഷമതയേറിയ സാങ്കേതിക വിദ്യ പരിചയപ്പെടുത്തല് എന്നീ മേഖലകള്ക്കു പ്രോല്സാഹനമേകും. വൈദ്യുതി ഉപയോഗിച്ചുള്ള ഗതാഗതത്തിന് ഊന്നല് നല്കിക്കൊണ്ടുള്ള സുസ്ഥിരതയാര്ന്ന യാത്രാസൗകര്യം വികസിതമാവുന്നതിനും സഹായകമാകും.
AKA MRD - 892
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളില്/കേന്ദ്രഭരണ പ്രദേശങ്ങളില് കോവിഡ് -19 വാക്സിന് ലഭ്യത സംബന്ധിച്ച പുതിയ വിവരങ്ങള്
സംസ്ഥാനങ്ങള്ക്ക്/കേന്ദ്രഭരണ പ്രദേശങ്ങള്ക്ക് നല്കിയത് 178.48 കോടിയിലധികം വാക്സിന് ഡോസുകള്
ഉപയോഗിക്കാത്ത 15.19 കോടിയിലധികം ഡോസ് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്. രാജ്യവ്യാപകമായി കോവിഡ് 19 വാക്സിനേഷൻ 2021 ജനുവരി 16-ന് ആരംഭിച്ചു. കോവിഡ്-19 വാക്സിനേഷന്റെ സാർവത്രികവൽക്കരണത്തിന്റെ പുതിയ ഘട്ടം 2021 ജൂൺ 21 മുതൽ ആരംഭിച്ചു. പ്രതിരോധ മരുന്നു കൂടുതല് ലഭ്യമാക്കിയതും, സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും മരുന്നുലഭ്യത മുന്കൂട്ടി അറിയാന് കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകള് നല്കി കേന്ദ്ര ഗവണ്മെന്റ് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും പിന്തുണ നല്കി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തില് വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകള്
സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും സൗജന്യമായി നല്കും.
വാക്സിന് ഡോസുകള്

വിതരണം ചെയ്തത്
1,78,48,14,200
ബാക്കിയുള്ളത്
15,19,06,236
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങള് നേരിട്ട് സംഭരിച്ചതുമുള്പ്പടെ ഇതുവരെ 178.48 കോടിയോടടുത്ത്  വാക്സിന് ഡോസുകള് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും കൈമാറിയിട്ടുണ്ട്.
ഉപയോഗിക്കാത്ത 15.19 കോടിയിലധികം  വാക്സിന് ഡോസുകള് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ബാക്കിയുണ്ട്.
(--ND --
ഗിരിവര്ഗ്ഗകാര്യ മന്ത്രാലയം
ദേശീയ ഗിരിവര്ഗ്ഗ ഉത്സവമായ ആദി മഹോത്സവം ലേ ലഡാക്കില്
കേന്ദ്ര ഗിരിവര്ഗ്ഗ മന്ത്രാലയവും, ട്രൈഫെഡും സംയുക്തമായി സംഘടിപ്പിക്കുന്ന ആദി മഹോത്സവത്തിന് ലേ ലഡാക്കിലെ പോളോ ഗ്രൗണ്ടില് നാളെ  തുടക്കമാകും.
ഒന്പത് ദിവസം നീണ്ടുനില്ക്കുന്ന ഉത്സവം ജമ്മു കാശ്മീര് ഗവര്ണര് ശ്രീ. സത്യപാല് മാലിക് ഉദ്ഘാടനം ചെയ്യും. കേന്ദ്ര ഗിരിവര്ഗ്ഗ കാര്യ മന്ത്രി ശ്രീ. അര്ജ്ജുന് മുണ്ട, സഹമന്ത്രി ശ്രീമതി രേണുക സിംഗ് എന്നിവരും സന്നിഹിതരായിരുന്നു. ഇരുപതിലേറെ സംസ്ഥാനങ്ങളില് നിന്നുള്ള 160 ഓളം ആദിവാസി കലാകാരന്മാര് മേളയില് പങ്കെടുക്കും. ആദിവാസി തുണിത്തരങ്ങള്, ആഭരണങ്ങള്, പെയിന്റിംഗുകള് മുതലായവയ്ക്ക് പുറമെ ആദിവാസി നൃത്ത കലാരൂപങ്ങളും ഉത്സവത്തില് സ്ഥാനം പിടിക്കും.
(ND/MRD
പ്രധാനമന്ത്രിയുടെ ഓഫീസ്
കൊൽക്കത്തയിലെ ചിത്തരഞ്ജൻ നാഷണൽ ക്യാൻസർ ഇൻസ്റ്റിറ്റ്യൂട്ടിന്റെ രണ്ടാമത്തെ കാമ്പസ് പ്രധാനമന്ത്രി ജനുവരി 7ന് ഉദ്ഘാടനം ചെയ്യും
ക്യാൻസർ രോഗികൾക്ക് പ്രത്യേകിച്ച് രാജ്യത്തിന്റെ കിഴക്കൻ, വടക്ക്-കിഴക്കൻ ഭാഗങ്ങളിൽ നിന്നുള്ളവർക്ക് സമഗ്രമായ പരിചരണം നൽകുന്നതിനുള്ള ക്യാമ്പസ്
രാജ്യത്തുടനീളം ആരോഗ്യ സൗകര്യങ്ങൾ വികസിപ്പിക്കാനും നവീകരിക്കാനുമുള്ള പ്രധാനമന്ത്രിയുടെ കാഴ്ചപ്പാടിന് അനുസൃതം
കൊൽക്കത്തയിലെ ചിത്തരഞ്ജൻ നാഷണൽ ക്യാൻസർ ഇൻസ്റ്റിറ്റ്യൂട്ടിന്റെ  രണ്ടാമത്തെ കാമ്പസ് 2022 ജനുവരി 7 ന് ഉച്ചയ്ക്ക് 1 മണിക്ക് പ്രധാനമന്ത്രി ശ്രീ നരേന്ദ്ര മോദി വീഡിയോ കോൺഫറൻസിംഗിലൂടെ ഉദ്ഘാടനം ചെയ്യും.
രാജ്യത്തിന്റെ എല്ലാ ഭാഗങ്ങളിലും ആരോഗ്യ സൗകര്യങ്ങൾ വികസിപ്പിക്കുന്നതിനും നവീകരിക്കുന്നതിനുമുള്ള പ്രധാനമന്ത്രിയുടെ കാഴ്ചപ്പാടിന് അനുസൃതമായാണ് സിഎൻസിഐയുടെ രണ്ടാമത്തെ കാമ്പസ് നിർമ്മിച്ചിരിക്കുന്നത്. സി എൻ സി ഐ കാൻസർ രോഗികളുടെ വർധിച്ച ഭാരത്തെ അഭിമുഖീകരിക്കുന്നതിനാൽ , വിപുലീകരണത്തിന്റെ ആവശ്യം കുറച്ചുകാലമായി അനുഭവപ്പെടുന്നു. രണ്ടാം കാമ്പസിലൂടെ ഈ ആവശ്യം നിറവേറ്റപ്പെടും.
സി എൻ സി ഐ യുടെ രണ്ടാമത്തെ കാമ്പസ് 530 കോടി രൂപ ചെലവിലാണ് നിർമ്മിച്ചിരിക്കുന്നത്, അതിൽ ഏകദേശം 400 കോടി രൂപ കേന്ദ്ര ഗവണ്മെന്റും ബാക്കി പശ്ചിമ ബംഗാൾ ഗവണ്മെന്റും 75:25 എന്ന അനുപാതത്തിൽ നൽകിയിട്ടുണ്ട്. ക്യാൻസർ രോഗനിർണയം, സ്റ്റേജിംഗ്, ചികിത്സ, പരിചരണം എന്നിവയ്ക്കുള്ള അത്യാധുനിക അടിസ്ഥാന സൗകര്യങ്ങളുള്ള 460 കിടക്കകളുള്ള സമഗ്ര കാൻസർ സെന്റർ യൂണിറ്റാണ് കാമ്പസ്. ന്യൂക്ലിയർ മെഡിസിൻ , 3.0 ടെസ്ല എംആർഐ, 128 സ്ലൈസ് സിടി സ്കാനർ, റേഡിയോ ന്യൂക്ലിഡ് തെറാപ്പി യൂണിറ്റ്, എൻഡോസ്കോപ്പി സ്യൂട്ട്, ആധുനിക ബ്രാക്കിതെറാപ്പി യൂണിറ്റുകൾ തുടങ്ങിയ ആധുനിക സൗകര്യങ്ങളോടെയാണ് കാമ്പസ് സജ്ജീകരിച്ചിരിക്കുന്നത്. വിപുലമായ കാൻസർ ഗവേഷണ കേന്ദ്രമായും പ്രവർത്തിക്കുന്ന കാമ്പസ്, കാൻസർ രോഗികളുടെ, പ്രത്യേകിച്ച് രാജ്യത്തിന്റെ കിഴക്കൻ, വടക്ക്-കിഴക്കൻ ഭാഗങ്ങളിൽ നിന്നുള്ള രോഗികളുടെ സമഗ്ര പരിചരണം ഉറപ്പാക്കും.
(
പ്രധാനമന്ത്രിയുടെ ഓഫീസ്
ലോക പി റ്റി ദിനത്തിൽ ഫിസിയോതെറാപ്പിസ്റ്റുകളുടെ പരിശ്രമങ്ങളെ പ്രധാനമന്ത്രി അഭിനന്ദിച്ചു
ജനങ്ങളുടെ ആരോഗ്യം സംരക്ഷിക്കുന്നതിൽ പ്രധാന പങ്ക് വഹിക്കുന്ന എല്ലാ ഫിസിയോതെറാപ്പിസ്റ്റുകളുടെയും പരിശ്രമങ്ങളെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
പ്രധാനമന്ത്രി ട്വീറ്റ് ചെയ്തു :
ഇന്ന്, ലോക പി റ്റി ദിനത്തിൽ, ആളുകളുടെ ആരോഗ്യം സംരക്ഷിക്കുന്നതിൽ പ്രധാന പങ്ക് വഹിക്കുന്ന എല്ലാ ഫിസിയോതെറാപ്പിസ്റ്റുകളുടെയും പരിശ്രമങ്ങളെ ഞാൻ അഭിനന്ദിക്കുന്നു. ഫിസിയോതെറാപ്പിയെ ജനകീയമാക്കുന്നതിനും കൂടുതൽ നവീകരിക്കുന്നതിനുമുള്ള ശ്രമങ്ങൾ നാം തുടർന്നുകൊണ്ടേയിരിക്കും.
PIB Headquarters
ക്രാഫ്റ്റ് ഇന്സ്ട്രക്ടേഴ്സ് ട്രെയിനിംഗ് കോഴ്സ് പ്രവേശന പരീക്ഷ ആഗസ്റ്റ് 12 ന്
കേന്ദ്ര നൈപുണ്യ വികസന, സ്വയംസംരംഭകത്വ മന്ത്രാലയത്തിന്റെ കീഴിലുള്ള ഡയറക്ടറേറ്റ് ജനറല് ഓഫ്
ട്രെയിനിംഗിന്റെ ആഭിമുഖ്യത്തില് നടത്തുന്ന ക്രാഫ്റ്റ് ഇന്സ്ട്രക്ടേഴ്സ് ട്രെയിനിങ്ങ് കോഴ്സുകളിലേക്കുള്ള
അഖിലേന്ത്യാ പ്രവേശന പരീക്ഷ 2017 ആഗസ്റ്റ് 12 ന് നടക്കും. തിരുവനന്തപുരം കഴക്കൂട്ടത്തുള്ള റീജിയണല്
വൊക്കേഷണല് ട്രെയിനിംഗ് ഇന്സ്റ്റിറ്റ്യൂട്ട് ഫോര് വിമണ് അധികൃതര് അറിയിച്ചതാണിത്.
രാജ്യത്തൊട്ടാകെ 29 കേന്ദ്രങ്ങളിലായി നടക്കുന്ന പ്രവേശന പരീക്ഷകള്ക്ക് www.nimi.gov.in എന്ന വെബ്സൈറ്റിലൂടെ
(ഓണ്ലൈനായി അപേക്ഷിക്കാം.
ഈ പ്രവേശന പരീക്ഷയിലൂടെയാണ് സ്വകാര്യ ഇന്സ്റ്റിറ്റ്യൂട്ടുകളിലേയ്ക്കും - ഗവണ്മെന്റ് ഇന്സ്റ്റിറ്റ്യൂട്ട് ഫോര്
ട്രെയിനിംഗ് ഓഫ് ട്രെയിനേഴ്സിലേയ്ക്കുമുള്ള പ്രവേശനം നടത്തുക. അപേക്ഷിക്കുവാനുള്ള അവസാന തീയതി 2017
ജൂലായ് 27 ആണ്.
കൂടുതല് വിവരങ്ങള് www.nimi.gov.in, www.ahibangalore.in അല്ലെങ്കില് http://citsadmission.atichennai.org.in എന്നീ
വെബ്സൈറ്റുകളില് നിന്ന് ലഭിക്കും.
പ്രധാനമന്ത്രിയുടെ ഓഫീസ്
ഭാരത രത്ന നാനാജി ദേശ്മുഖിന്റെ ജയന്തി ദിനത്തിൽ പ്രധാനമന്ത്രിയുടെ ശ്രദ്ധാഞ്ജലി
ഭാരതരത്ന നാനാജി ദേശ്മുഖിന്റെ ജയന്തി ദിനത്തിൽ പ്രധാനമന്ത്രി ശ്രീ നരേന്ദ്ര മോദി ശ്രദ്ധാഞ്ജലി അർപ്പിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു;
"മഹനായ ദാർശനികൻ ഭാരത രത്ന നാനാജി ദേശ്മുഖിന്റെ ജയന്തി ദിനത്തിൽ പ്രണാമങ്ങൾ. നമ്മുടെ ഗ്രാമങ്ങളുടെ വികസനത്തിനും അധ്വാനിക്കുന്ന കർഷകരെ ശാക്തീകരിക്കുന്നതിനുമായി അദ്ദേഹം സ്വയം സമർപ്പിച്ചു. 2017 ൽ നാനാജിയുടെ ജന്മശതാബ്ദി ആഘോഷിക്കാൻ ഞാൻ നടത്തിയ ഒരു പ്രസംഗം പങ്കിടുന്നു : https://t.co/KeWUhBvnPt https://t.co/jVkaRo4e9F"
പ്രധാനമന്ത്രിയുടെ ഓഫീസ്
108-ാം ഇന്ത്യൻ ശാസ്ത്ര കോൺഗ്രസിനെ ജനുവരി 3നു പ്രധാനമന്ത്രി അഭിസംബോധന ചെയ്യും
108-ാം ഇന്ത്യൻ ശാസ്ത്ര കോൺഗ്രസിനെ  പ്രധാനമന്ത്രി നരേന്ദ്ര മോദി 2023 ജനുവരി 3നു വിദൂരദൃശ്യസംവിധാനത്തിലൂടെ അഭിസംബോധന ചെയ്യും. രാവിലെ 10.30നാണു പരിപാടി.
“സ്ത്രീശാക്തീകരണത്തിനൊപ്പം സുസ്ഥിരവികസനത്തിനായുള്ള ശാസ്ത്രവും സാങ്കേതികവിദ്യയും” എന്നതാണ് ഈ വർഷത്തെ ഐഎസ്സിയുടെ പ്രധാന പ്രമേയം. സുസ്ഥിര വികസനം, സ്ത്രീ ശാക്തീകരണം, ഇതു നേടിയെടുക്കുന്നതിൽ ശാസ്ത്ര-സാങ്കേതിക വിദ്യയുടെ പങ്ക് തുടങ്ങിയ വിഷയങ്ങളെക്കുറിച്ചുള്ള ചർച്ചകൾക്കു സമ്മേളനം സാക്ഷ്യം വഹിക്കും. അധ്യാപനം, ഗവേഷണം, വ്യവസായം എന്നിവയുടെ ഉന്നതതലങ്ങളിൽ സ്ത്രീകളുടെ എണ്ണം വർധിപ്പിക്കുന്നതിനുള്ള വഴികൾ ചർച്ച ചെയ്യും. ഒപ്പം, സ്റ്റെം  വിദ്യാഭ്യാസം, ഗവേഷണ അവസരങ്ങൾ, സാമ്പത്തിക പങ്കാളിത്തം എന്നിവയിൽ സ്ത്രീകൾക്കു തുല്യപ്രവേശനം നൽകുന്നതിനുള്ള വഴികൾ കണ്ടെത്താനുള്ള ശ്രമങ്ങളും ചർച്ചയാകും. ശാസ്ത്ര-സാങ്കേതിക രംഗങ്ങളിലെ സ്ത്രീകളുടെ സംഭാവനകൾ പ്രദർശിപ്പിക്കുന്ന പ്രത്യേക പരിപാടിയും സംഘടിപ്പിക്കും. പ്രശസ്ത വനിതാശാസ്ത്രജ്ഞരുടെ പ്രഭാഷണങ്ങളും ഉൾപ്പെടുത്തും.
ഐഎസ്സിക്കൊപ്പം മറ്റു നിരവധി പരിപാടികളും സംഘടിപ്പിക്കും. കുട്ടികളിൽ ശാസ്ത്രാഭിരുചി വളർത്താനായി കുട്ടികളുടെ ശാസ്ത്ര കോൺഗ്രസ് സംഘടിപ്പിക്കും. ജൈവ സമ്പദ്വ്യവസ്ഥ മെച്ചപ്പെടുത്തുന്നതിനും യുവാക്കളെ കാർഷികമേഖലയിലേക്ക് ആകർഷിക്കുന്നതിനും കർഷക ശാസ്ത്ര കോൺഗ്രസ് വേദിയൊരുക്കും. ഗിരിവർഗ വനിതകളുടെ ശാക്തീകരണത്തിന് ഊന്നൽ നൽകുന്നതോടൊപ്പം തദ്ദേശീയ പ്രാചീന വിജ്ഞാനസമ്പ്രദായത്തിന്റെയും രീതികളുടെയും ശാസ്ത്രീയ പ്രദർശനത്തിനുള്ള വേദി കൂടിയായ ഗോത്ര ശാസ്ത്ര കോൺഗ്രസും ഇതിനൊപ്പം സംഘടിപ്പിക്കും.
ശാസ്ത്ര കോൺഗ്രസ് ആദ്യമായി നടന്നത് 1914ലാണ്. ഇക്കൊല്ലം ശതാബ്ദി ആഘോഷിക്കുന്ന രാഷ്ട്രസന്ത് തുക്കഡോജി മഹാരാജ് നാഗ്പുർ സർവകലാശാലയിലാണ് ഐഎസ്സിയുടെ 108-ാം വാർഷിക സമ്മേളനം സംഘടിപ്പിക്കുന്നത്.
--ND--
(
കോര്പ്പറേറ്റ്കാര്യ മന്ത്രാലയം
വിദേശ രാജ്യങ്ങളുമായും സംഘടനകളുമായും ഇന്സ്റ്റിറ്റ്യൂട്ട് ഓഫ് കോസ്റ്റ് അക്കൗണ്ടന്റ്സ് ഓഫ് ഇന്ത്യയും  ഇന്സ്റ്റിറ്റ്യൂട്ട് ഓഫ് കമ്പനി സെക്രട്ടറി ഓഫ് ഇന്ത്യയും  ധാരണാപത്രം ഒപ്പുവച്ചതിനു കേന്ദ്ര മന്ത്രിസഭയുടെ അംഗീകാരം.
വിവിധ വിദേശ രാജ്യങ്ങളുമായും സംഘടനകളുമായും ഇന്സ്റ്റിറ്റ്യൂട്ട് ഓഫ് കോസ്റ്റ് അക്കൗണ്ടന്റ്സ് ഓഫ് ഇന്ത്യയും  ഇന്സ്റ്റിറ്റ്യൂട്ട് ഓഫ് കമ്പനി സെക്രട്ടറിമാരും  ചേര്ന്നുള്ള ധാരണാപത്രത്തിന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭ, മുന്കാല പ്രാബല്യത്തോടെ അംഗീകാരം നല്കി.
ഇന്സ്റ്റിറ്റ്യൂട്ട് ഓഫ് കോസ്റ്റ് അക്കൗണ്ടന്റ്സ് ഓഫ് ഇന്ത്യ , ഇന്സ്റ്റിറ്റ്യൂട്ട് ഓഫ് കമ്പനി സെക്രട്ടറി ഓഫ് ഇന്ത്യ  എന്നിവ വിദേശ സംഘടനകളായ ഇന്സ്റ്റിറ്റ്യൂട്ട് ഓഫ് പബ്ലിക് അക്കൗണ്ടന്റ്സ് , ഓസ്ട്രേലിയ, ചാര്ട്ടേഡ് ഇന്സ്റ്റിറ്റ്യൂട്ട് ഫോര് സെക്യൂരിറ്റീസ് ആന്ഡ് ഇന്വെസ്റ്റ്മെന്റ്, യുകെ , ചാര്ട്ടേഡ് ഇന്സ്റ്റിറ്റ്യൂട്ട് ഓഫ് പബ്ലിക് ഫിനാന്സ് ആന്ഡ് അക്കൗണ്ടന്സി , യുകെ, ഇന്സ്റ്റിറ്റ്യൂട്ട് ഓഫ് സര്ട്ടിഫൈഡ് മാനേജ്മെന്റ് അക്കൗണ്ടന്റ്സ്, ശ്രീലങ്ക, ഇന്സ്റ്റിറ്റ്യൂട്ട് ഓഫ് ചാര്ട്ടേഡ് സെക്രട്ടറിമാര്, അഡ്മിനിസ്ട്രേറ്റര്മാര് , യുകെ എന്നിവയുമായാണ് ധാരണാപത്രങ്ങള് ഒപ്പുവച്ചത്.
വാര്ഷിക സമ്മേളനങ്ങള്, പരിശീലന പരിപാടികള്, ശില്പശാലകള്, സെമിനാറുകള്, സംയുക്ത ഗവേഷണ പദ്ധതികള് എന്നിവയില് പങ്കെടുക്കുന്നതിലൂടെ അറിവ് കൈമാറ്റം, അനുഭവം പങ്കിടല്, സാങ്കേതിക സഹകരണം എന്നിവയ്ക്കും പരസ്പര സഹകരണ പ്രവര്ത്തനങ്ങള്ക്കുമാണ് വിവിധ ധാരണാപത്രങ്ങളിലൂടെ ശ്രമിക്കുന്നത്.
ഗുണഭോക്തൃ രാജ്യങ്ങളില് അനുഭവ വിഹിതം, പൊതു ഉത്തരവാദിത്തം, നവീനാശയങ്ങള് എന്നിവ സംബന്ധിച്ച ലക്ഷ്യങ്ങള് മുന്നോട്ട് കൊണ്ടുപോകാന് ഈ ധാരണാ പത്രങ്ങള് സഹായിക്കും.
കോസ്റ്റ് അക്കൗണ്ടന്സി മേഖലയില് നിയന്ത്രണങ്ങള് കൊണ്ടുവരുന്നതിനുള്ള ഒരു നിയമപരമായ പ്രൊഫഷണല് വേദി എന്ന നിലയില്, കോസ്റ്റ് അക്കൗണ്ടന്സിയില് പ്രത്യേക വൈദഗ്ധ്യം നേടിയ ഇന്ത്യയിലെ അംഗീകൃത സ്ഥാപനവും അനുമതി നല്കാന് അധികാരമുള്ള സംവിധാനവുമാണ് ഇന്സ്റ്റിറ്റ്യൂട്ട് ഓഫ് കോസ്റ്റ് അക്കൗണ്ടന്റ്സ് ഓഫ് ഇന്ത്യ . പാര്ലമെന്റ് പാസ്സാക്കിയ 1959ലെ കോസ്റ്റ് ആന്ഡ് വര്ക്ക്സ് അക്കൗണ്ടന്റ്സ് നിയമത്തിന്റെ അടിസ്ഥാനത്തിലാണ് ഇത് രൂപീകരിച്ചത്.
ഇന്ത്യയിലെ കമ്പനി സെക്രട്ടറിമാരുടെ തൊഴില് വികസിപ്പിക്കുന്നതിനും നിയന്ത്രിക്കുന്നതിനുമായി പാര്ലമെന്റ് പാസ്സാക്കിയ കമ്പനി സെക്രട്ടറീസ് ആക്റ്റ്, 1980  പ്രകാരം സ്ഥാപിച്ച സ്ഥാപനമാണ് ഇന്സ്റ്റിറ്റ്യൂട്ട് ഓഫ് കമ്പനി സെക്രട്ടറി ഓഫ് ഇന്ത്യ .
പ്രധാനമന്ത്രിയുടെ ഓഫീസ്
സോഫ്റ്റ്ബാങ്ക് കോർപ്പറേഷൻ ബോർഡ് ഡയറക്ടറും സ്ഥാപകനുമായ ശ്രീ മസയോഷി സണുമായി പ്രധാനമന്ത്രിയുടെ കൂടിക്കാഴ്ച
പ്രധാനമന്ത്രി ശ്രീ നരേന്ദ്ര മോദി 2022 മെയ് 23 ന് ടോക്കിയോയിൽ വെച്ച് സോഫ്റ്റ്ബാങ്ക് കോർപ്പറേഷന്റെ ബോർഡ് ഡയറക്ടറും സ്ഥാപകനുമായ ശ്രീ മസയോഷി സണുമായി കൂടിക്കാഴ്ച നടത്തി.
ഇന്ത്യയുടെ സ്റ്റാർട്ടപ്പ് മേഖലയിൽ സോഫ്റ്റ്ബാങ്കിന്റെ പങ്കിനെ പ്രധാനമന്ത്രി അഭിനന്ദിച്ചു. സാങ്കേതികവിദ്യ, ഊർജം, ധനകാര്യം തുടങ്ങിയ സുപ്രധാന മേഖലകളിൽ സോഫ്റ്റ്ബാങ്കിന്റെ ഭാവി പങ്കാളിത്തം അവർ ചർച്ച ചെയ്തു.
-ND-
(
പെട്രോളിയം, പ്രകൃതി വാതക മന്ത്രാലയം
പാചകവാതക സബ്സിഡി തുക വേണ്ടെന്ന് വച്ച് 1 .08 കോടി ഉപഭോക്താക്കൾ
ന്യൂഡൽഹി, ഫെബ്രുവരി 10,2021
2021 ഫെബ്രുവരി 1 വരെയുള്ള കണക്കുകൾ പ്രകാരം രാജ്യത്തെ 1.08 കോടി പാചകവാതക ഉപഭോക്താക്കൾ തങ്ങളുടെ സബ്സിഡി തുക വേണ്ടെന്നുവെച്ചതായി എണ്ണ വിപണന കമ്പനികൾ റിപ്പോർട്ട് ചെയ്യുന്നു. അന്താരാഷ്ട്ര വിപണിയിലെ വില അനുസരിച്ചാണ് രാജ്യത്ത് പാചകവാതകം അടക്കമുള്ള പെട്രോളിയം ഉൽപ്പന്നങ്ങൾക്കു
വില നിശ്ചയിക്കുന്നത്. എന്നാൽ വിലയിൽ കാലാനുസൃതമായ ഇളവുകൾ നൽകി ഉപഭോക്താക്കൾക്ക് സബ്സിഡി നിരക്കിൽ പാചകവാതകം ലഭ്യമാക്കാൻ ഭരണകൂടം തുടർച്ചയായ ശ്രമങ്ങൾ നടത്തിവരുന്നു.
ഉൽപ്പന്നത്തിന്റെ അന്താരാഷ്ട്ര വിപണിയിലെ വില അനുസരിച്ചും സബ്സിഡിയിന്മേലുള്ള ഭരണകൂട തീരുമാനമനുസരിച്ചും സബ്സിഡി നിരക്കിലുള്ള ഗാർഹിക പാചകവാതകത്തിന്റെ വിലയിൽ , ഏറ്റക്കുറച്ചിലുകൾ ഉണ്ടാകാറുണ്ട്
കേന്ദ്ര പെട്രോളിയം പ്രകൃതിവാതക മന്ത്രി ശ്രീ. ധർമേന്ദ്ര പ്രധാൻ രാജ്യസഭയിൽ രേഖാമൂലം അറിയിച്ചതാണ് ഇക്കാര്യം
(Visitor Counter : 134
പ്രധാനമന്ത്രിയുടെ ഓഫീസ്
മൈസൂർ ദസറ ആഘോഷങ്ങളുടെ ദൃശ്യങ്ങൾ പ്രധാനമന്ത്രി പങ്കുവെച്ചു
പ്രധാനമന്ത്രി ശ്രീ നരേന്ദ്ര മോദി മൈസൂർ ദസറ ആഘോഷങ്ങളുടെ ദൃശ്യങ്ങൾ പങ്കുവെക്കുകയും അവരുടെ സംസ്കാരവും പൈതൃകവും മനോഹരമായി സംരക്ഷിക്കാനുള്ള മൈസൂരിലെ ജനങ്ങളുടെ പ്രതിബദ്ധതയെ പ്രശംസിക്കുകയും ചെയ്തു. 2022-ലെ യോഗാ ദിനത്തോടനുബന്ധിച്ച് നടന്ന ഏറ്റവും പുതിയ മൈസൂരു സന്ദർശനത്തിന്റെ നല്ല ഓർമ്മകൾ പ്രധാനമന്ത്രി അനുസ്മരിച്ചു.
ഒരു പൗരന്റെ ട്വീറ്റ് ഉദ്ധരിച്ച് പ്രധാനമന്ത്രി ട്വീറ്റ് ചെയ്തു :
'മൈസൂരു ദസറ അതിമനോഹരമാണ്. അവരുടെ സംസ്കാരവും പൈതൃകവും വളരെ മനോഹരമായി സംരക്ഷിച്ചതിന് മൈസൂരിലെ ജനങ്ങളെ ഞാൻ അഭിനന്ദിക്കുന്നു. 2022ലെ യോഗാ ദിനത്തോടനുബന്ധിച്ചുള്ള എന്റെ മൈസൂർ സന്ദർശനങ്ങളെ കുറിച്ച് എനിക്ക് നല്ല ഓർമ്മകളുണ്ട്.